b'\n_START_ARTICLE_\nBlokiranje reklam\n_START_SECTION_\nFiltrirni proxyi\n_START_PARAGRAPH_\nFiltrirni proxy je aplikacija, ki se postavi med spletni stre\xc5\xbenik, ki vam poleg vsebine po\xc5\xa1ilja tudi oglase, in va\xc5\xa1e aplikacije, ki dostopajo do spleta. Filtrirni proxy, kot \xc5\xbee ime pove, filtrira vse reklame in nadle\xc5\xbena pop-up okna iz poslanih informacij tako, da do va\xc5\xa1ega brskljalnika pridejo samo \xc5\xa1e \xc4\x8diste strani brez reklam. Slaba lastnost filtrirnega proxya je ta, da zahteva naprednej\xc5\xa1e poznavanje delovanja ra\xc4\x8dunalnika in vzporedno delujo\xc4\x8do aplikacijo poleg brskalnika, ki kot vse aplikacije zahteva svoj pomnilnik in procesorski \xc4\x8das, torej malce upo\xc4\x8dasnjuje delovanje ra\xc4\x8dunalnika.\n_START_SECTION_\nHosts datoteka\n_START_PARAGRAPH_\nHosts datoteka je datoteka brez kon\xc4\x8dnice z imenom \xc2\xbbhosts\xc2\xab, ki povzro\xc4\x8di, da ra\xc4\x8dunalnik misli, da so reklame doma na lokalnem stre\xc5\xbeniku in ne nekje na medmere\xc5\xbeju._NEWLINE_V hosts datoteki je besedilo v tak\xc5\xa1ni obliki:_NEWLINE_..._NEWLINE_127.0.0.1 ad.preferences.com_NEWLINE_127.0.0.1 ads.doubleclick.com_NEWLINE_127.0.0.1 ads.infospace.com_NEWLINE_127.0.0.1 ads.msn.com_NEWLINE_..._NEWLINE_kjer 127.0.0.1 predstavlja va\xc5\xa1 ra\xc4\x8dunalnik, preostalo besedilo pa predstavlja stre\xc5\xbenik, kjer domujejo oglasna sporo\xc4\x8dila. Ta na\xc4\x8din prepre\xc4\x8devanja je zelo enostaven, ker povzro\xc4\x8di le to, da va\xc5\xa1 brskalnik misli, da so oglasi doma na va\xc5\xa1em lokalnem stre\xc5\xbeniku in se zato ne povezuje na splet, da bi jih prenesel. \xc5\xbdal pa je tudi zelo omejen, ker prepre\xc4\x8duje dostop celim stre\xc5\xbenikim in vsej vsebino na njih. Prav tako ne omogo\xc4\x8da filtriranja glede na ime datoteke oziroma direktorija in zato ni u\xc4\x8dinkovit._NEWLINE_Mesto hosts datoteke v Windowsih je na c:\\windows\\system32\\drivers\\etc\\, lahko jo odprete z bele\xc5\xbenico._NEWLINE_Ve\xc4\x8d informacij\n_START_SECTION_\nRaz\xc5\xa1iritev Adblock\n_START_PARAGRAPH_\nAdblock je XPI raz\xc5\xa1iritev namenjena Firefoxu, ki omogo\xc4\x8di skrivanje dolo\xc4\x8denih delov spletnih strani s presejanjem vsebine glede na povezavo do le-te. \xc4\x8ce je slika denimo na naslovu http://reklame.server.com/slika1.jpg in mi filtriramo *reklame* se ta slika ne bo prikazala, ker ima v naslovu besedico \xc2\xbbreklame\xc2\xab: http://reklame.server.com/slika1.jpg.'